text: ইনু-শিরীন কর্তৃক মশাল প্রতীক ব্যবহারে স্থগিতাদেশের আবেদন | Jugobarta
  Home প্রচ্ছদ ইনু-শিরীন কর্তৃক মশাল প্রতীক ব্যবহারে স্থগিতাদেশের আবেদন
  ইনু-শিরীন কর্তৃক মশাল প্রতীক ব্যবহারে স্থগিতাদেশের আবেদন
  যুগবার্তা ডেস্কঃ জাসদ একাংশের সভাপতি শরীফ নুরুল আম্বিয়া ও সাধারণ সম্পাদক জনাব নাজমুল হক প্রধান এমপি বৃহস্পতিবার আইনজীবীর মাধ্যমে প্রধান নির্বাচন কমিশনার বরাবর এক আবেদনে ইতিপূর্বে ২৮ এপ্রিল'১৬ তারিখে নির্বাচন কমিশন কর্তৃক ইনু-শিরীন নেতৃত্বাধীন অংশকে জাসদের দলীয় প্রতীক মশাল ব্যবহারের অনুমতির ওপর স্থগিতাদেশ চেয়েছেন। জনাব নাজমুল হক প্রধান এমপি কয়েকজন আইনজীবীসহ নির্বাচন কমিশনে উপস্থিত হয়ে আবেদনপত্রটি জমা দেন।
  আবদেনে বলা হয়, জাসদের পক্ষ থেকে গত ১২মে '১৬ তারিখে নির্বাচন কমিশনের সিদ্ধান্ত পর্যালোচনার আবেদন করা হলেও তার কোন জবাব না দেয়াতে জাসদ হাই কোর্টে রিট আবেদন করা হয়। সুপ্রীম কোর্টের হাই কোর্ট বিভাগের মাননীয় বিচারপতি এম. এনায়েতুর রহিম ও বিচারপতি মোহাম্মদউল্লাহ গত ২২জুন'১৬ তারিখে নির্বাচন কমিশনকে আদেশ পাবার এক মাসের মধ্যে জাসদের পর্যালোচনার আবেদন নিষ্পত্তি করতে নির্দেশনা দিয়েছেন। ২৮ এপ্রিল'১৬ তারিখে নির্বাচন কমিশন কর্তৃক ইনু-শিরীন পক্ষকে দলীয় প্রতীক মশাল বরাদ্দ দেয়ায় আবেদনকারী জাসদের অপূরণীয় ক্ষতি হচ্ছে, মশাল প্রতীক বরাদ্দ পাওয়ার ব্যাপারে যাদের শ্রেয়তর দাবি ও যুক্তি রয়েছে। তাই জাসদের পর্যালোচনার আবেদন নিষ্পত্তি না হওয়া পর্যন্ত জনাব ইনু'র নেতৃত্বাধীন অংশকে মশাল প্রতীক বরাদ্দ দেবার সিদ্ধান্ত নির্বাচন কমিশনকে স্থগিত করার আবেদন করা হয়েছে।